CELEX: 62011CN0135
Language: hu
Date: 2011-03-18 00:00:00
Title: C-135/11. P. sz. ügy: A Törvényszék (nyolcadik tanács) T-362/08. sz., IFAW kontra Bizottság 2011. január 13-án hozott ítélet ellen az Internationaler Tierschutz-Fonds gGmbH által 2011. március 18-án benyújtott fellebbezés

18.6.2011   
            
            
               HU
            
            
               Az Európai Unió Hivatalos Lapja
            
            
               C 179/8
            
         A Törvényszék (nyolcadik tanács) T-362/08. sz., IFAW kontra Bizottság 2011. január 13-án hozott ítélet ellen az Internationaler Tierschutz-Fonds gGmbH által 2011. március 18-án benyújtott fellebbezés
   (C-135/11. P. sz. ügy)
   2011/C 179/14
   Az eljárás nyelve: angol
   
      Felek
   
   
      Fellebbező: IFAW Internationaler Tierschutz-Fonds gGmbH (képviselők: S. Crosby Advocaat, S. Santoro Avvocato)
   
      A többi fél az eljárásban: Európai Bizottság, Dán Királyság, Finn Köztársaság, Svéd Királyság
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               állapítsa meg, hogy a megtámadott ítélet számos vonatkozásban téves jogalkalmazáson alapul, következésképpen azt helyezze hatályon kívül;
            
         
               —
            
            
               semmisítse meg a német kancellár leveléhez való hozzáférést megtagadó bizottsági határozatot és
            
         
               —
            
            
               a Bizottságot kötelezze mindkét eljárás költségeinek viselésére a Bíróság eljárási szabályzata 69. cikkének megfelelően.
            
         
      Jogalapok és fontosabb érvek
   
   A fellebbező úgy érvel, hogy a megtámadott ítéletben a Törvényszék tévesen alkalmazta a jogot, mivel:
   
               —
            
            
               nem ismerte el, hogy a Bizottságnak — annak ellenőrzése érdekében, hogy a tagállam által a dokumentum hozzáférhetővé tétele megtagadásának alátámasztására hivatkozott indokok a 1049/2001 rendelet (1) 4. cikkében előírt valamely kivétel hatálya alá tartoznak-e — teljes vizsgálatot kell lefolytatnia, amelynek során e kivételeket összeveti a szövegek tartalmával; és
            
         
               —
            
            
               úgy határozott, hogy joga van a hozzáférhetővé tétel megtagadásának teljes vizsgálatára, anélkül hogy a kérdéses dokumentumot látta volna.
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.)